রেজা একাডেমি
রেজা একাডেমি ভারতের মহারাষ্ট্র ভিত্তিক একটি সুন্নি মুসলিম, মৌলবাদী ও ইসলামবাদী একটি সংগঠন। এটি ১৯৭৮ সালে মোহাম্মদ সাঈদ নূরী একটি ছোট প্রকাশনা সংস্থা হিসাবে প্রতিষ্ঠা করেছিলেন এবং পরবর্তীতে এটি মুসলমানদের অধিকার বিষয়ক বিক্ষোভ-প্রতিবাদের জন্য পরিচিতি লাভ করে। এটি দুর্যোগকালীন মূহুর্তে ত্রাণ ও দাতব্য কার্যক্রমও পরিচালনা করে। এই দলটি বিভিন্ন ভাষায় বেরেলভী পণ্ডিতদের বই, আহমদ রেজা খান বেরলভী রচিত কুরআনের তরজমা কানযুল ঈমান এবং ফতোয়া-ই-রেজভিয়া প্রকাশ করে।